Илия Ласин
Илия Стойчев Ласин Бръчков е български актьор, режисьор, продуцент и театрален педагог.

Биография 
Роден е на 17 април 1971 година в Благоевград, България. Внук на заслужилия артист Илия Георгиев Бръчков и правнук на Георги Илиев Бръчков, създател на Горноджумайския театър.

През 1993 г. печели конкурс за сценаристи на предаването „Каналето“ на Петър Курумбашев, Васил Василев - Зуека, Камен Воденичаров, Тончо Токмакчиев и Слави Трифонов. Завършва НАТФИЗ през 1996 г. в класа на Атанас Илков и Вера Стефанова, Енчо Данаилов, Пламен Кьорленски и Рубен Гарабедян. Работи с режисьорите Симон (Мони) Шварц и Теди Москов. Същата година е изпратен в Кралски национален театър в Лондон. Изследва „Глобус“ – театърът на Уилям Шекспир. Работи със Съни Сънински до 1998 г. През 2002 г. завършва режисура. През 2002-2004 г. се занимава с политика и участва в младежката организация на Българската социалистическа партия. Реализира за деца „Майчина сълза“ и „Грехът на дядо Иван“ от Ангел Каралийчев, „Мечо Пух“ от А. А. Милн и „Малкият принц“ на Антоан дьо Сент-Екзюпери.

През 2007 г., организира, посреща и провежда 8 часов лекционен маратон с проф. Филип Котлър, бащата на маркетинга, в подкрепа на каузата си за съвременна българска култура.

От 2008 г. до 2017 г. поставя и реализира 10 пиеси на Уилям Шекспир:

 „Много шум за нищо“
 „Сън в лятна нощ“
 „Укротяване на опърничавата“
 „Ромео и Жулиета“
 „Комедия от грешки“
 „Венецианският търговец“
 „Двамата Веронци“
 „Веселите уиндзорки“
 „Напразни усилия на любовта“
 „Дванадесета нощ“

Участва в телевизионния сериал „Недадените“ през 2013 година с ролята на депутат вносител на Закона за защита на нацията. През 2017 година е поканен от продуцента и режисьор на „Възвишение“, Виктор Божинов. Пролетта на 2022 година участва в сериала "Вина" на БНТ.

От 2018 г. съвместно с МОН и директори на български училища в чужбина, изработва програма за поддържане и развитие на българския език на основата на театралната методология.

От 2021 г. е сценарист на филмите "Архондариците на Рилската света обител", "Под булото", "Минералните извори на село Баня", "Храмът на Пресвета Богородица в Добринище", "Песента на Средна гора", "Червената църква", "Пазителката на манастира", "Църквата свети Димитър в Паталеница - Куртулисаната" в рубриката на БНТ2 -" Олтарите на България "

Бележки 
2. https://bnt.bg/news/arhondaricite-na-rilskata-sveta-obitel-302586news.html

Български актьори и актриси
Родени в Благоевград
Български творци от Македония